da en da nl ca da da de es da da da da da da da da da sv da da da de da da da en da fr da nb da da da da de nb da da da da da da da da da da da da nl da en da da es nl da
RAGNAROCK og Roskilde Museum giver unge fri adgang en hel uge | ROMU
Er du mellem 18 og 27 år, kan du hele uge 37 besøge Roskilde Museum og RAGNAROCK uden at skulle have penge op af lommen. De to museer er nemlig en del af Golden Days-initiativet K7, som har til formål at give unge over hele landet kulturhistoriske oplevelser – helt gratis.
I uge 37 kan 18-27-årige komme gratis ind på både RAGNAROCK (billedet) og Roskilde Museum som en del af den kulturhistoriske festival Golden Days. Foto: Roskilde Festival Højskole
Der er altid gode grunde til at besøge de lokale kulturhistoriske udstillingssteder – og i næste uge kommer der endnu en. Specielt for de 18-27-årige, der i uge 37 kan komme gratis ind på Roskilde Museum og RAGNAROCK – Museet for pop, rock og ungdomskultur. De to museer er nemlig en del af K7-initiativet, som den kulturhistoriske festival Golden Days står bag.
”Vi er glade for at være en del af K7, som jo er et tilbud til det unge publikum. Det er et super godt initiativ, som måske kan være med til at minde unge om alle de gode oplevelser, der ligger og venter på dem. Vi har i hvert fald mange relevante ting, der også er for dem, og vi håber selvfølgelig, at mange slår vejen forbi i næste uge,” fortæller Anette Gade Kristensen, der er kommerciel chef i ROMU.
For at få gratis adgang til besøgsstederne skal de unge have et K7-kort, som kan hentes gratis på www.k7k7.dk. Det giver de 18-27-årige fri adgang til over 160 museer og udstillingssteder over hele landet i uge 37, altså den 12.-18. september. Derudover er der faktisk også en præmie på højkant til de ivrigste gæster. Den unge museumsgæst, der besøger flest steder som en del af K7-initiativet, vinder syv valgfri årskort til et af de medvirkende museer til sig selv og sine venner.
Roskildes dåbsattest, et legendarisk lydstudie og 50 år med festival
Med et K7-kort i hånden kan man på Roskilde Museum kvit og frit blandt andet se Roskildes dåbsattest på nærmeste hold. En 900 år gammel afskrift af ’Ely’-dokumentet, som for første gang nævner byens navn og stift, er nemlig udlånt fra sin vante plads på Cambridge Universitetet i England. Dokumentet er beviset på en jordoverdragelse og bevidnet af blandt andet Knud den Store, som var konge af Danmark og England på det tidspunkt. Derudover nævnes for første gang en biskop af Roskilde Stift, nemlig biskop Gerbrand.
RAGNAROCK har netop slået dørene op til TV-2s lydstudie ”Have a Cigar”, der er blevet flyttet fra forsanger Steffen Brandts baggård i Aarhus. Her har bandet indspillet en lang række af deres største hits, da studiet op gennem 1990’erne var bandets primære indspilningssted. Nu er studiet blevet skilt ad og samlet igen som en del af udstillingen ”Jagten på den fede lyd”.
Fed lyd er der også på Roskilde Festival, der i år kunne fejre festival nummer 50. RAGNAROCK har samlet på genstande, oplevelser og merchandise fra den legendariske festivals levetid, og i særudstillingen ”Smattens magi - 50 års aftryk af Roskilde Festival” er der rig mulighed for at lade sig opsluge helt og aldeles af den fantastiske og uforlignelige festival-stemning.
K7 er målrettet den unge fra 18-27 år, der fra 12.-18. september kan komme gratis ind på mere end 160 museer og udstillingssteder over hele landet.
På hjemmesiden www.k7k7.dk kan man se listen over de medvirkende besøgssteder og man kan downloade sit ’K7’-kort, der giver gratis adgang til de deltagende steder i hele uge 37.
Anette Gade KristensenKommerciel chefROMU
Tlf:60 89 46 99Tlf:46 31 68 60anetteg@romu.dk
I uge 37 kan 18-27-årige komme gratis ind på både RAGNAROCK (billedet) og Roskilde Museum som en del af den kulturhistoriske festival Golden Days. Foto: Roskilde Festival Højskole
Sankt Ols Stræde 3
+45 46 31 65 00https://romu.dk/
ROMU har som statsanerkendt museum det kulturhistoriske ansvar for Roskilde, Frederikssund, Lejre og Egedal kommuner. ROMU har til opgave at indsamle, registrere, bevare, forske i og formidle kulturarven og gøre den vedkommende for borgere og samfund. ROMU udspringer af Roskilde Museum, der blev etableret i 1929. I dag driver museumsorganisationen 10 museer og besøgssteder.
Følg pressemeddelelser fra ROMU
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra ROMU
De frivillige giver møllen liv. Møllen giver igen med grin, venskaber og kaffe7.9.2022 07:30:00 CEST | Pressemeddelelse
Der er brug for flere og gerne yngre kræfter, hvis Egedals driftige frivilligkorps skal fremtids-sikres. Derfor håber kommunen, at flere vil vie pensionisttilværelsen til frivillighed. Det er nemlig ikke kun spændende at lære om lokalområdets historie – der er også en social gevinst at hente.
Odins mange ansigter – foredrag på Lejre Museum31.8.2022 08:30:00 CEST | Pressemeddelelse
Den 29. september inviterer Lejre Museum til foredrag med sagaforsker Annette Lassen om den fascinerende og mangfoldige gud Odin og hans to loyale følgesvende, Hugin og Munin.
Fra Camera Obscura til digital revolution: Oplev kameraets historie på Skenkelsø Mølle31.8.2022 07:30:00 CEST | Pressemeddelelse
På Skenkelsø Mølle Museum kan man gennem gamle kameraer, billeder og film få en lidt anderledes fortælling om Egedal. En udstilling viser kameraets udvikling, men også for eksempel hvem der havde råd til at rejse på ferier og komme hjem med nyt til fotoalbummet.
Roskilde Museum skaber udstilling til børn sammen med børnehavebørn30.8.2022 11:00:58 CEST | Pressemeddelelse
Med udstillingen MIG & MIN BY! lader Roskilde Museum børn og deres fantasi fylde. For udstillingen skal skabes i tæt samarbejde med børnehavebørn, som både skal udvælge historiske genstande fra museets rige samling og medbringe deres egne skatte, der skal indgå på lige fod. Museumsinspektøren ser frem til at blive klogere på børnenes perspektiv.
Få et kig ind i en verden af hemmelige ritualer og løjerlige ord29.8.2022 08:30:00 CEST | Pressemeddelelse
Roskilde Museum åbner en sprække til en næsten glemt verden. Sidste år forærede Roskilde Snedkerlaug museet sine flere hundrede år gamle rituelle ”klenodier”. Nu kan du derfor få et kig ind i en verden, som måske nok virker fjern - og til tider ligefrem brutal - men som trækker tråde helt frem til i dag.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022